50. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε4/1297/φ 40α της 8 Μαρτ./6 Απρ. 1988 (ΦΕΚ Β΄183) Έγκριση εξαγωγής δειγμάτων εμφιαλωμένων ποτών και αλκοολούχων υγρών. Έχοντας υπόψη: 1.Τις διατάξεις του Νόμ. 936/79 «Περί τροποποιήσεως και συμπληρώσεως των περί Εξωτερικού Εμπορίου διατάξεων». 2.Τις διατάξεις του Νόμ. 1558/85 «Περί Κυβερνήσεως και Κυβερνητικών Οργάνων». 3.Τις διατάξεις του Π.Δ. 607/76 «Περί Οργανισμού του Υπουργείου Εμπορίου». 4.Τις διατάξεις του Π.Δ. 437/85 «Καθορισμός και ανακατανομή των αρμοδιοτήτων των Υπουργείων». 5.Τις διατάξεις του Π.Δ. 456/85 «Μεταφορά αρμοδιοτήτων, υπηρεσιών και προσωπικού στο Υπουργείο Εμπορίου από το Υπουργείο Εθνικής Οικονομίας». 6.Την ανάγκη μεγαλύτερης προβολής και διαφήμισης των εγχωρίως παραγομένων εμφιαλωμένων οινοπνευματωδών ποτών χωρίς συν/κές διατυπώσεις, με σκοπό την αντιμετώπιση του διεθνούς ανταγωνισμού στις αγορές του εξωτερικού, αποφασίζουμε: Εγκρίνεται η εξαγωγή χωρίς συν/κές διατυπώσεις από εξαγωγικές εταιρείες, δειγμάτων ελληνικών εμφιαλωμένων ποτών, αλκοολούχων υγρών και ξυδιών (κεφ. 22) δασμ. κλ. από 2203 μέχρι και 2208 και μέχρι ποσοστού 10% επί της συνολικής ποσότητας εξαγωγών που πραγματοποίησαν κατά το αμέσως προηγούμενο έτος. Οι άδειες εξαγωγής δειγμάτων από τα παραπάνω είδη θα χορηγούνται από τις μεσολαβούσες Τράπεζες που συνεργάζονται οι εταιρείες εξαγωγής οινοπνευματωδών ποτών. Οι μεσολαβούσες Τράπεζες θα ενημερώνουν σχετικά το Υπουργείο Εμπορίου-Δ/νση Εξαγωγ. Εμπορίου 2 φορές το χρόνο (Ιούλιο και Ιανουάριο του επόμενου έτους) για τη συνολική εξαχθείσα ποσότητα δειγμάτων που πραγματοποίησαν όσες εταιρείες έκαναν χρήση της απόφασης αυτής. Η Τράπεζα της Ελλάδος προς την οποία κοινοποιείται η εν λόγω απόφαση παρακαλείται να ενημερώσει σχετικά τις μεσολαβούσες Τράπεζες για την εφαρμογή της. Η απόφαση αυτή που ισχύει από την υπογραφή της, να δημοσιευθεί στην Εφημερίδα της Κυβερνήσεως. Σελ. 264,404 (α) Τεύχος ΙΒ-9-3 – Τεύχος ΙΒ-10-1 Σελ. 110 